stanford-oval/wikipedia huggingface dataset:
Toni Marjamäki

| Toni Marjamäki |
| --- | --- |
 Toni Marjamäki vuonna 2023.
Henkilötiedot
Syntynyt: 24. lokakuuta 1992 (ikä 31) Parkano, Suomi
Pesäpalloilija
Ulkopelipaikka:  Etukenttä
Seura:  Seinäjoen JymyJussit
Toni Marjamäki (s. 24. lokakuuta 1992 Parkano) on suomalainen pesäpalloilija, joka edustaa Seinäjoen JymyJusseja.
Superpesiksen runkosarjaa hän on pelannut 40 ottelun verran ja pelaamissaan otteluissa hän on lyönyt kaksi ja tuonut 29 juoksua. Kärkilyöntipisteitä Marjamäki on runkosarjassa kerännyt 91. Pudotuspeleissä Marjamäki on pelannut kaikkiaan yhdeksän ottelua, joissa on lyönyt yhden ja tuonut kolme juoksua. Kärkilyöntipisteitä hänellä on pudotuspeleistä kasassa 22. Marjamäki on urallaan edustanut myös Koskenkorvan Urheilijoita
Saavutukset > Pelaajana

1 Itä-Länsi-ottelu: 2018
Jyväskylän taidemuseo

| Jyväskylän taidemuseo |
| --- | --- |
 Jyväskylän taidemuseon sisäänkäynti syyskuussa 2011.
Tyyppi:  taidemuseo, aluetaidemuseo
Sijainti:  Kauppakatu 23, 40100 Jyväskylä
Ylläpitäjä:  Jyväskylän kaupunki
Johtaja:  Heli-Maija Voutilainen (museotoimenjohtaja)
Kotisivut:  www.jyvaskyla.fi/taidemuseo
Koordinaatit:  62.2414°N, 25.7446°E
 fiJyväskylän taidemuseo 
      
Jyväskylän taidemuseo sijaitsee Kauppakadun varrella Jyväskylän keskustassa. Tässä taidemuseo kuvattuna talvisissa tunnelmissa joulukuussa 2021. Ikkunassa näkyy myös vuoden 2021 jouluikkuna, Merry Art vol. 7.
Jyväskylän taidemuseo on yhdessä Keski-Suomen museon kanssa valtakunnallinen vastuumuseo. Taidemuseo vastaa alueellaan visuaalisesta kulttuurista. Aiemmin käytettiin myös nimitystä Keski-Suomen aluetaidemuseo. Painopisteitä ovat nykytaide, keskisuomalainen kuvataide, suomalainen ja kansainvälinen taidegrafiikka ja taidevalokuva. Toiminnan painopisteenä on osallistumisen ja oivaltamisen mahdollisuuksia tarjoava yleisötyö, museo- ja taidekasvatus. Taidemuseon juuret ovat Alvar Aalto -museon kuvataideosastossa, joka irrotettiin 22. maaliskuuta 1998 omaksi itsenäiseksi taidemuseokseen.[lähde? ]
Museon kävijämäärät ovat olleet kasvussa erityisesti Museokortin myötä. Vuonna 2015 Jyväskylän taidemuseoon tutustui 29 126 kävijää, joista 27 106 vierailijalle kirjattiin ilmaiskäynti. Vuonna 2019 Jyväskylän taidemuseossa (Holvi ja Galleria Ratamo) tehtiin kävijäennätys yhteensä 50 466 kävijällä. Holvissa näyttelyihin tutustui 40 984 kävijää, mikä oli 7 850 enemmän kuin edellisenä vuonna.
Holvin alakerran Gallerian näyttelyihin voi tutustua maksutta ja koko museoon sisäänpääsy on ilmainen alle 24-vuotiaille sekä perjantaisin kaikille. Tilauksesta järjestetään opastuksia.
Taidemuseo hallinnoi kaupungin taidekokoelmia sekä Suomen Taidegraafikot ry:n kokoelmaa, joka siirtyi vuonna 1981 Alvar Aalto -museon ja vuonna 1998 edelleen Jyväskylän taidemuseon hoitoon. Kaupungin kokoelmaa kartutetaan jatkuvasti ja siihen kuuluu noin 6 500 teosta. Suomen Taidegraafikoiden kokoelmaan kuuluu yli 5 000 vedosta 250 taiteilijalta, noin 600 laattaa sekä luonnoksia ja työvälineitä.
Holvi

Jyväskylän taidemuseon Holvin näyttelytila sijaitsee Oiva Kallion suunnittelemassa vuonna 1930 valmistuneessa liike- ja asuinrakennuksessa Kirkkopuiston laidalla Kauppakadun varrella. Vaihtuvien näyttelyiden painopiste on nykytaiteessa, taidegrafiikassa sekä keskisuomalaisessa taiteessa.
Suomen Taidegraafikot ry:n kokoelmanäyttely Oravien aarteita esitteli grafiikkaa 1960-luvun kodiksi sisustetussa tilassa. Pasi Rauhalan kotimuseo (Holvin 3. krs) oli osa pitkäaikaista Oravien aarteita -näyttelyä. Grafiikkaa ja Pasi 60-luvun kodissa oli näyttely näyttelyn sisällä. Kapinoivan Pasin olemassaolo perheessä näkyi erilaisina esineinä, ääninä ja päiväkirjoina.
Keväällä 2019 Holvin 3. kerroksen Oravien aarteita -näyttelyn tilalle suunniteltiin ja rakennettiin uusi taidetila Ilmiö, joka on taidemuseon kokeellinen yleisötila. Yhteisöllisesti syntynyt tila on prosessi, jota rakennetaan sen käyttäjien kanssa. Sitä ideoimassa on ollut mm. Lasten Parlamentin ja Nuorisovaltuuston jäseniä, Jyväskylän yliopiston luonnontieteitä ja taidetta yhdistävä Checkpoint Leonardo Network, eri luonnontieteiden ja kuvataiteen opettajia, eri ikäisiä vapaaehtoisia ja eri alojen taiteilijoita. Sisustuksesta ovat vastanneet kuvataiteilijat Jonna Suurhasko ja Jukka Silokunnas sekä museomestari Jarkko Kaunismäki.
Taikatilassa järjestetään erilaisia työpajoja ja kursseja yleisölle. Museokaupassa on runsas valikoima taidekortteja ja julkaisuja.
Grafiikka- ja valokuvakeskus Ratamo

Yhteistyössä Luovan valokuvauksen keskus ry:n kanssa Jyväskylän taidemuseo ylläpitää Grafiikka- ja valokuvakeskus Ratamoa. Tähän kuuluvat sekä Galleria Ratamo että grafiikan ja valokuvauksen työtilat Jyväskylän vanhoilla Veturitalleilla (Veturitallinkatu 6). Galleria Ratamossa on esillä vuosittain noin kaksitoista suomalaiseen ja kansainväliseen taidegrafiikkaan ja valokuvataiteeseen keskittyvää näyttelyä.
Vuoteen 2012 saakka grafiikkakeskus sijaitsi vuonna 1920 rakennetussa Halosen talossa vastapäätä Matkakeskusta.
Kulttuuriluotsit

Kulttuuriluotsit ovat Jyväskylän museoiden kouluttamia vapaaehtoisia kulttuurikohteiden tarjontaan perehtyneitä vertaisohjaajia. He toimivat rohkaisijoina, oppaina ja kavereina erityistä kannustusta tarvitseville ihmisille, joiden ei muuten tulisi lähdettyä kulttuurikohteisiin.
Kulttuuriluotsin tilaaminen on käyttäjille maksutonta. Kulttuuriluotsin voi tilata kulttuuriluotsikoordinaattorilta, joka välittää yksittäiselle asiakkaalle tai ryhmälle sopivimman luotsin asiakkaiden tarpeesta, tilanteen luonteesta ja aikataulusta riippuen. Luotsattavat voivat pyytää kulttuuriluotsin tiettyyn ennalta valittuun kohteeseen tai kysyä vinkkejä mielenkiintoisista kohteista ja näyttelyistä. Jyväskylän kulttuuriluotsit voivat palvella  myös monikulttuurisia ryhmiä mm. englanniksi, ruotsiksi ja venäjäksi. Muitakin kieliä voidaan tarjota tarvittaessa.
Aiheesta muualla

Grafiikka- ja valokuvakeskus Ratamo
Oravien aarteita (Arkistoitu – Internet Archive)
Pasi Rauhalan kotimuseo
Kai Ruskeepää

Kai Veikko Johan Ruskeepää (s. 7. lokakuuta 1961 Loviisa) on suomalainen saksofonisti.
Ruskeepää valmistui musiikin maisteriksi vuonna 1997 ja sai musiikkiluutnantin arvon. Hänestä tuli Kaartin soittokunnan konserttimestari vuonna 1986. Hän loi siellä pitkän uran. Samalla hän esiintyi solistina, kamarikokoonpanoissa sekä orkesterien soittajana Suomessa ja kansainvälisesti. Ruskeepää aloitti opettamisen Sibelius-Akatemiassa vuonna 1994. Hänestä tuli vuonna 1996 Suomen Saksofoniseuran ensimmäisen Josef Kaartinen -palkinnon saaja.
TweetDeck

| TweetDeck |
| --- | --- |

Kehittäjä:  Twitter Inc.
Kehityshistoria
Ensijulkaisu:  2008
Tiedot
Alusta:  verkkoselain, MacOS
Lisenssi:  Suljettu lisenssi
Aiheesta muualla
Verkkosivusto
TweetDeck on Twitterin kehittämä sosiaalisen median sovellus Twitter-syötteiden hallintaan. Sillä voi selata syötteitä aiheiden (käyttäjän twiitit/päivitykset, hashtagit, aikajanat, Twitter-listat jne.) mukaisesti jaoteltuna.
Aiheesta muualla

Viralliset sivut
Juice 4ever

| Juice 4ever Eri esittäjiä |
| --- | --- | --- |

Tribuuttialbumin tiedot
 Studio : MSL-studio
 Julkaistu: 2009
 Tuottaja(t): Mika Sundqvist
 Tyylilaji: suomirock
 Kesto: 50.38
 Levy-yhtiö: Poptori
Juice 4ever on tribuuttialbumi, jolla eri suomalaisartistit tulkitsevat Juice Leskisen kappaleita. Se julkaistiin vuonna 2009. Kaikki levyn laulajat ovat Juicen vanhoja ystäviä ja yhteistyökumppaneita.
Albumi voitti radioiden Kuukauden Levy -äänestyksen joulukuussa 2009.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Elämässä pitää olla runkkua | Pate Mustajärvi | 3.30 |  |  |  |  |  |  |
| 2. | Juankoski, here I come | Seppo Tammilehto | 2.27 |  |  |  |  |  |  |
| 3. | Ei elämästä selviä hengissä | Antero Mertaranta | 2.34 |  |  |  |  |  |  |
| 4. | Rakkauden haudalla | Marju Inkinen | 3.51 |  |  |  |  |  |  |
| 5. | Rakkauden ammattilainen | Mika Sundqvist | 3.42 |  |  |  |  |  |  |
| 6. | Viidestoista yö | Mikko Alatalo | 3.59 |  |  |  |  |  |  |
| 7. | Keskiyön erikoinen | Mikko Alatalo & Mika Sundqvist | 3.29 |  |  |  |  |  |  |
| 8. | Syksyn sävel | Marju Inkinen | 3.37 |  |  |  |  |  |  |
| 9. | Rock'n'roll'n'blues'n'jazz | Mika Sundqvist | 3.26 |  |  |  |  |  |  |
| 10. | Luonas kai olla saan | Seppo Tammilehto | 2.41 |  |  |  |  |  |  |
| 11. | Norjalainen villapaita | Mika Sundqvist & Veli-Matti Järvenpää | 3.54 |  |  |  |  |  |  |
| 12. | Eesti (On My Mind) | Mika Sundqvist | 3.35 |  |  |  |  |  |  |
| 13. | Viimeinen kylähullu | Masa "Mainds" Päiväpuro | 3.59 |  |  |  |  |  |  |
| 14. | Odysseus | Mikko Alatalo | 4.22 |  |  |  |  |  |  |
| 15. | Maamme | Fanfaarikuoro | 1.23 |  |  |  |  |  |  |
Aiheesta muualla

Juice 4ever discogs.com -sivustolla
Tweedjoki

| Tweedjoki |
| --- | --- |

Alkulähde:  Tweed's Well, Scottish Borders
Laskupaikka:  Pohjanmeri
Maat:   Skotlanti  Englanti
Pituus:  156 km
Tweedjoki on 156 kilometriä pitkä joki, joka virtaa lännestä itään Scottish Bordersin hallintoalueella Skotlannissa. Englannin ja Skotlannin välinen raja kulkee Tweedjoen mukaisesti noin 30 kilometriä, kunnes hieman ennen Pohjanmerta raja kääntyy pohjoiseen ja joki jatkaa Englantiin Berwick-upon-Tweedin kaupunkiin. Sivujoki Whiteadder yhtyy Tweediin Englannin puolella rajaa. Muita sivujokia tai sivujokien haaroja ovat Blackadder, Till, Eden ja Teviot.
Tweedjoki on ollut Skotlannin parhaita lohijokia, mutta 2010-luvun lopulla lohisaaliin määrä on vähentynyt.
Aiheesta muualla

Wikimedia Commonsissa on kuvia tai muita tiedostoja aiheesta .
The Tweed Foundation (Arkistoitu – Internet Archive)
Tweed Run

Vuoden 2009 Tweed Runin osanottajia Lontoossa.
Tweed Run eli ”tweedpyöräily” on vuodesta 2009 alkaen vuosittain  Lontoossa järjestetty pyöräretki, joka on saanut nimensä osallistujien pukukoodiin kuuluvan tweedkankaan mukaan. Pyöräiltävä reitti kiertelee pääkaupungin nähtävyyksiä, vuonna 2011 reitin varrella olivat esimerkiksi St Paulin katedraali, Big Ben, Buckinghamin palatsi ja Savile Row. Retkeen sisältyy myös tauko teetä ja muuta virkistystä varten.
Lontoon Tweed Run -retkelle osallistuakseen pyöräilijän tulee maksaa rekisteröintimaksu, jonka järjestäjät ilmoittavat lahjoittavansa hyväntekeväisyyteen. Osallistujia rohkaistaan pukeutumaan vanhaan tapaan tweediin, pyöräilyviittoihin ja suuriin lippahattuihin, sekä ilmaisevan menneen maailman tyyliä myös puvustuksen yksityiskohdissa ja ajamaan mahdollisimman vanhoilla polkupyörillä.
Vuoden 2009 ajon jälkeen vastaavia tapahtumia on järjestetty useilla paikkakunnilla Yhdysvalloissa, Kanadassa, Euroopassa, Australiassa ja Japanissa. 13. helmikuuta 2011 Helsingissä järjestettiin tapahtuman ensimmäinen suomalaisversio, joka oli saanut nimen Winter Tweed Run (”talvinen tweedpyöräily”).
Aiheesta muualla

Kuvia tai muita tiedostoja aiheesta Tweed Run Wikimedia Commonsissa
Toni Malminen

| Toni Malminen> Henkilötiedot |
| --- | --- |
Syntynyt: 1976 Lahti
Ammatti:  Päätoimittaja, tutkijatohtori
Muut tiedot
Aktiivisena:  2000-
Merkittävät teokset: The Intellectual Origins of Legal Realism, Los orígines intelectuales del realismo jurídico, Oikeus, kirjastot ja kulttuuri
Toni Malminen (s. 1976) on suomalainen oikeustieteilijä. Hän on ollut vuodesta 2018 kilpailu- ja asianajajaoikeuden työelämäprofessori Itä-Suomen yliopistossa.
Malminen valmistui oikeustieteen kandidaatiksi Helsingin yliopistosta vuonna 2003 ja oikeustieteen lisensiaatiksi 2004. Hän suoritti LL.M.-tutkinnon Yale Law Schoolissa vuonna 2007. Oikeustieteen tohtoriksi hän väitteli Helsingin yliopistossa vuonna 2016 kiitettäväksi arvioidulla väitöskirjallaan The Intellectual Origins of Legal Realism.
Malminen on toiminut lukuisissa oikeustieteellisissä opetustehtävissä. Hän toimii myös tutkijatohtorina Tampereen yliopiston johtamisen ja talouden tiedekunnassa. Malminen on lisäksi Suomen Asianajajaliiton Defensor Legis -aikakauskirjan päätoimittaja. Hän on Suomalaisen Tiedeakatemian Nuorten Tiedeakatemian alumni. Malminen oli vierailevana tutkijana Harvardin yliopistossa 2009–2010.
Malmisen tutkimustyön painopisteet ovat olleet oikeushistoriassa, erityisesti oikeuden aatehistoriassa, sekä liikejuridiikassa. Hänen oikeusrealismia koskeva väitöskirjansa on julkaistu myös espanjaksi (Los orígines intelectuales del realismo jurídico, Tirant Lo Blanch 2021). Lisäksi Malminen on julkaissut kymmeniä muita oikeushistorian alaan kuuluvia artikkeleja ja oikeusfilosofisten tekstien käännöksiä. Hän on myös vuonna 2019 toimittanut yhdessä OTT Sakari Wuolijoen kanssa teoksen Oikeus, kirjastot ja kulttuuri, joka on ensimmäinen suomenkielinen julkisia ja yksityisiä oikeuskirjastoja käsittelevä teos. Tieteellisen tutkimustoiminnan lisäksi Malminen on popularisoinut oikeustieteellisiä ja -poliittisia kysymyksiä julkaisemalla sanomalehdissä ja blogeissa asiantuntijakirjoituksia.
Akateemisen uran ohella Malminen toimi vuosina 2007–2021 asianajotehtävissä, joissa hän keskittyi kilpailuoikeuteen ja kansainvälisiin yrityskauppoihin. Tämän toimintansa perusteella hänet on arvioitu yhdeksi maailman johtavista kilpailuoikeuden asiantuntijoista. Hän on myös Suomen Asianajajaliiton asianajajatutkintolautakunnan jäsen. Malminen toimi oikeushistorian tutkijoiden Matthias Calonius -seuran puheenjohtajana 2021–2022.
Julkaisuja

Kilpailuoikeus ja yritysvastuu (Maria Wasastjerna – Toni Malminen – Meri Dahlqvist), teoksessa Anne Vanhala – Michael Ristaniemi (toim.), Yritysvastuu & oikeus (Helsinki 2022): 321–346
Los orígenes intelectuales del realismo jurídico. Kääntänyt ja uudella johdannolla varustanut Francisco J. Campos Zamora. Tirant Lo Blanch 2021
”Toimistoa ei ollut organisoitu tieteellisesti ennen kuin Cravath otti ohjat sen johdossa” – modernin asianajotoimiston synty 1900-luvun alun New York Cityssä, Lakimies 5/2021: 812–834
Liikejuridiikan menneisyys, nykyisyys ja tulevaisuus, Liikejuridiikka 2/2021: 171–188
Yritysostolain uudistus: muutoksia ja jatkuvuutta turvallisuusperusteisessa yrityskauppavalvonnassa (Toni Malminen – Mikko Rajavuori), Defensor Legis 2/2021: 258–280
Vacunación: análisis jurídico comparado durante la pandemia de COVID-19 y a la luz de la jurisprudencia reciente (Sandra M. Wierzba –Juli Mansnerus – Toni Malminen), Derecho de Familia: Revista interdisciplinaria de doctrina y jurisprudencia 102 (2021): 13–36
Oliver Wendell Holmesin luonnonoikeuden kritiikki, Oikeus 4/2017: 463–481
The Intellectual Origins of Legal Realism (väitöskirja, Helsinki 2016)
So You Thought Transplanting Law is Easy? Fear of Scandinavian Legal Realism in Finland, 1918–1965. Teoksessa Nordic Law – Between Tradition and Dynamism (Hart Publishing 2007): 75–87
Omistuksensuoja ja sopimusvapaus – amerikkalaisen oikeusajattelun muutokset 1868–1937, Lakimies 6/2005: 925–948
Kai Sauer

Kai Sauer
Kai Sauer (s. 1967 Hampuri) on suomalainen diplomaatti.
Sauer syntyi suomalais-saksalaiseen perheeseen. Hänen isänsä oli alun perin kotoisin Breslausta eli nykyisestä Puolan Wrocławista ja äitinsä Tampereelta. Sauer muutti vanhempiensa kanssa Suomeen 6-vuotiaana. Hän kirjoitti ylioppilaaksi Ylöjärven lukiosta, opiskeli sitten Tampereen yliopistossa ja valmistui yhteiskuntatieteiden maisteriksi. Hän oli opiskelijavaihdossa Berliinissä vuosina 1991–1992.
Sauer toimi vuosina 2010–2014 Suomen suurlähettiläänä Indonesiassa, Itä-Timorissa ja Kaakkois-Aasian maiden yhteistyöjärjestössä. Vuosina 2014–2019 hän oli Suomen pysyvä edustaja YK:ssa. Hän on palvellut myös Kroatiassa, Kosovossa, Itävallassa ja Yhdysvalloissa. Sauer sai vuonna 2023 nimityksen Suomen suurlähettilääksi Saksaan. Sitä ennen hän työskenteli neljän vuoden ajan alivaltiosihteerinä Suomen ulkoasiainministeriössä.
Kai Jokiaho

Kai Jokiaho on suomalainen rumpali.
Hän nousi tunnetuksi voittamalla Levytukku Oy:n vuonna 1998 järjestämän Tama-rumpukilpailun.
Hän on esiintynyt monen artistin kanssa, muun muassa Guitar Slingers, Paula Koivuniemi, Erja Lyytinen, Laura Voutilainen, Heikki Silvennoinen, Jore Marjaranta, Juha Tapio ja Jari Sillanpää. Viime vuosina hän on soittanut musikaaleissa ja toiminut studiomuusikkona.
Musikaalit

Grease (2023)
We Will Rock You (2021)
Mary Poppins (2020-2022)
Sister Act (2019)
Chess (2018)
Mamma Mia (2014 & 2018)
West Side Story (2013)
Legally Blonde (2013)
Hair (2012)
Kristina Från Duvemåla (2012)
Rent (2012)
Hairspray (2012)
Silmistä pois (2011)
Fame (2010)
Play Me (2009)
High School Musical 2 (2009)
La Cage Aux Folles (2008)
A Chorus Line (1998)
My Fair Lady (1992)
Hello Dolly! (1991)
Levytykset

Guitar Slingers - Freedom Day, Amanda (2022)
Backman, Johanson & The Others – Crazy Game Of Love (2021)
Jordan Cade – A Place To Call Home (2021)
T.Sameli Rajala – Electric Rajala (2021)
Backman, Johanson & The Others – At Last (2019)
State Cows – Ain't Nobody (2018)
Erja Lyytinen – Stolen Hearts (2017)
Erja Lyytinen & Heikki Silvennoinen – Live 2016 (2016)
Ben Granfelt Band – Handmade (2014)
T.Sameli Rajala – The Sauce (2013)
Jean S. – Keskiyön Aikaan (2009)
Phil Harmonic – Suoraan Asiaan (2004)
Bryn Jones – Ruby (2002)
Televisio

Stage – Paras koulumusikaali (2011)
Phil Harmonic – Linnan Jatkot (2008, 2010, 2012)
Tapani Kansa – Betonimylläri (2006)
KRET

| KRET Kontsern Radioelektronnyje tehnologii Концерн Радиоэлектронные технологии |
| --- | --- |
Yritysmuoto:  osakeyhtiö (OAO)
Perustettu:  2009
Toimitusjohtaja:  Nikolai Kolesov
Kotipaikka:  Gontšarnaja ul. d. 20/1, str.1,  109240 Moskova, Venäjä
Toimiala:  elektroniikka-, ilmailu- ja sotateollisuus
Tuotteet:  mm. ilmailun radiotekniset järjestelmät, elekronisen sodankäynnin järjestelmät
Liikevaihto:   77,3 mrd. RUB (2,2 mrd. USD) (2013)
Nettotulos:   6,6 mrd. RUB (188 milj. USD) (2013)
Henkilöstö:  yli 66 000
Emoyhtiö:  Rosteh
Tytäryhtiöt:  97 erilaista organisaatiota (yhtiöitä, tutkimusyksiköitä yms.)
Kotisivu:  kret.com(venäjäksi)(englanniksi)
Infobox OKVirheellinen NIMI-arvo: 
KRET eli Kontsern Radioelektronnyje tehnologii (ven. концерн "Радиоэлектронные технологии" (КРЭТ)) on Venäjän valtionkorporaatio Rostehin tytäryhtiö. Se on vuonna 2009 perustettu Venäjän suurin radioelektroniikan alan toimiva teollisuuskonserni. Holdingyhtiönä toimivaan konserniin kuuluu 97 tytäryritystä tai muuta organisaatiota 28 Venäjän federaatiosubjektissa. Henkilökuntaa on yli 66 000. Yhtymän kotipaikka on Moskova.
KRET valmistaa monenlaisia ilmailun ja sodankäynnin järjestelmiä (mm. avioniikka, EW, ELINT, IFF), näihin liittyvää instrumentaatiota sekä elektroniikan komponentteja. Yhtymä toimittaa järjestelmiä niin kotimaahansa (Venäjän federaatiolle) kuin yli 30 ulkomaahan, kuten IVY-maihin, Latinalaisen Amerikan maihin, Länsi-Eurooppaan, Afrikkaan, Intiaan ja Kiinaan.
KRET oli eräs niistä Venäjän valtionyrityksistä, joihin Yhdysvallat ja monet muut länsimaat kohdistivat pakotetoimenpiteitä Venäjän federaation vuonna 2014 Ukrainaan suuntautuneiden sotilaallisten toimien (Etelä-Ukrainaan kuuluvan Krimin sotilasmiehitys, osallistuminen sotaan Itä-Ukrainassa) johdosta.
Aiheesta muualla

Russian military makes strides in electronic warfare (20.12.2013) (englanniksi) (rbth.com)
KRET completed 2013 state defence order for Rtut-BM (panssaroitujen elektronisen sodankäynnin ajoneuvojen tilaus Venäjälle 2013) (Arkistoitu – Internet Archive) (englanniksi) (rostec.ru)
Annual report 2012 (Arkistoitu – Internet Archive) (englanniksi) (kret.com)
КРЭТ получил пакеты акций 18 предприятий радиоэлектронной отрасли (Arkistoitu – Internet Archive) (venäjäksi) (rostec.ru)
(5.3.2013) (venäjäksi) (kommersant.ru)
IPO концерна КРЭТ "Ростеха" возможно в 2015 г в Лондоне или Гонконге (2013) (venäjäksi) (1prime.ru)
«Ростехнологии» создали крупнейший центр приборостроения (2012) (Arkistoitu – Internet Archive) (venäjäksi) (vpk-news.ru)
Topias Haapanen

| Topias Haapanen> Henkilötiedot |
| --- | --- |
Syntynyt: 27. huhtikuuta 1998 (ikä 26) Pirkkala, Suomi
Kansalaisuus:   Suomi
Jääkiekkoilija
Lempinimi:  Toppe
Pelipaikka:  vasen laitahyökkääjä
Maila:  vasen
Pituus:  185 cm
Paino:  84 kg
Seura
Seura:  TPS
Sarja:  SM-liiga
Pelinumero:  77
Pelaajaura
Pääsarjaura:  2016–
Aik. seurat:  Ilves (SML) LeKi (Mestis) Ässät (SML)
Topias Haapanen (s. 27. huhtikuuta 1998 Pirkkala) on suomalainen jääkiekkoilija, joka pelaa SM-liigajoukkue Turun Palloseurassa. Hän on pelipaikaltaan vasen laitahyökkääjä.
Ura > Maajoukkueura

Haapanen on pelannut 13 nuorten maaottelua.
Pelityyli

Haapanen on kuvaillut itseään työteliääksi raatajaksi, joka pystyy myös tekemään pisteitä. Jatkoaika.com-verkkolehden toimittaja Niko Björkstenin mukaan hän muistuttaa pelityyliltään Michael Kerästä.
Muuta

Haapasen isoveli pelasi jääkiekkoa C-junioreihin asti.
Tyhjiökondensaattori

Kiinteäarvoinen tyhjiökondensaattori
Tyhjiökondensaattori eli tyhjiökapasitori on kondensaattori, joka käyttää tyhjiötä eristeaineena ilman tai muun eristemateriaalin sijasta. Tyypillisesti kaasunpaine tyhjiökondensaattorissa on luokkaa 1,3 x 10-7 mbar tai alhaisempi. Tämä mahdollistaa ilmaan tai muuhun kaasuun verrattuna korkeampien jännitteiden käyttämisen, kasvattamatta kuitenkaan kondensaattorin kokoa. Tyhjiökondensaattoreita on sekä kiinteän kapasitanssin komponentteina että säätökondensaattoreina. Säädettävän tyhjiökondensaattorin lisäetuja ilmaeristeiseen verrattuna ovat lisäksi immuunius pölylle tai koneistoon joutuville hyönteisille. Useimmat tyhjiökondensaattorit ovat sisäkkäisiä sylintereitä lasisen tai keraamisen kuoren sisällä; ne muistuttavat rakenteeltaan elektroniputkia. Säädettävissä tyhjiökondensaattoreissa metallinen palje toimii joustavana liitoksena, joka pitää rakenteen kaasutiiviisti suljettuna, mutta silti sallii liikkuvien osien toimimisen.
Nikola Tesla kirjasi vuonna 1896 patentin tyhjiön käytölle kondensaattorin eristeenä. Kaupallisesti tyhjiökondensaattoreita on valmistettu vuodesta 1942 saakka.
Tyhjiökondensaattorit ovat sangen harvinaisia nykyelektroniikassa. Niitä käytetään TV- ja radiolähetinasemien laitteistoissa, muissa RF-sovelluksissa kuten radioamatöörilaitteissa ja antennivahvistimissa sekä sotilaselektroniikassa. Tyypillisissä sovelluskohteissa tarvitaan suurta, useiden kilovolttien, jännitteenkestoa.
Kuvia

12 pF, 20 kV Jenningsin (VC12) tyhjiökondensaattori, jossa käytetty uraanilasia. 16,5 cm pitkä ja 6 cm halkaisijaltaan.
Säädettävä tyhjiökondensaattori 10 pF-200 pF, 40kV
Keraaminen tyhjiösäätökondensaattori
Tyhjiösäätökondensaattorin rakenne
Aiheesta muualla

Kuvia tai muita tiedostoja aiheesta Tyhjiökondensaattori Wikimedia Commonsissa
Just Dance (videopeli)

| Just Dance |
| --- | --- |
 Pelin kansikuva PAL-alueella.
Kehittäjä:  Ubisoft
Julkaisija:  Ubisoft
Jakelija:  Nintendo eShop
Pelisarja:  Just Dance
Julkaistu:  NA 17. marraskuuta 2009AUS 26. marraskuuta 2009EU 27. marraskuuta 2009
Lajityyppi:  tanssipeli
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo PEGI: 3
Alusta:  Wii
Jakelumuoto:  Wiin optinen levy
Lisää peliartikkeleitaVideopelien teemasivulla
Infobox OK  : 
Just Dance on Ubisoftin kehittämä ja julkaisema tanssipeli, joka julkaistiin alun perin Pohjois-Amerikassa 17. marraskuuta 2009. Se on samannimisen pelisarjan ensimmäinen osa.
Pelissä tanssitaan käyttämällä Wii Remotea. Peli sisältää kolme erilaista pelitilaa. Moninpelaaminen on mahdollista.
Pelillä on GameRankingsissa keskiarvona 48,41 % ja Metacriticissä 49/100.
Lapsia tanssimassa Hot n Cold -kappaleen tahdissa WonderConissa.
Karl Ruberl

| Mitalit> Maa:   Itävalta.Miesten uinti. Olympialaiset  | Mitalit> Maa:   Itävalta.Miesten uinti. Olympialaiset  | Mitalit> Maa:   Itävalta.Miesten uinti. Olympialaiset  | Maa:   Itävalta> Miesten uinti. |
| --- | --- | --- | --- |
|  Hopeaa | Pariisi 1900 | 200 m selkäuinti |  |
|  Pronssia | Pariisi 1900 | 200 m vapaauinti |  |
Karl August Ruberl (3. lokakuuta 1881 Wien, Itävalta – 12. joulukuuta 1966 New York, New York, Yhdysvallat) oli uimari ja kaksinkertainen olympiamitalisti. Hän edusti vuoden 1900 kesäolympialaisissa Pariisissa Itävaltaa, mutta sai vuonna 1904 Yhdysvaltain kansalaisuuden.
Ruberl sai Pariisin olympialaisissa hopeaa 200 metrin selkäuinnissa ajalla 2.56,0 ja pronssia 200 metrin vapaauinnissa ajalla 2.32,0. Lisäksi hän sijoittui neljänneksi 200 metrin esteuinnissa.